بسم الله الرحمن الرحيم. الحمد لله رب العالمين. والصلاة والسلام على اشرف المرسلين محمد واله. قلنا اذا اول شيء ينبغي للمؤمن الداعية ان يهتم به في اطار في بحثه واهتمامه بشؤون المسلمين. اول شيء ينبغي ان يتم به هو تدين الناس. تدين العامة. يعني المشكل اللول اللي
خص الانسان المسلم يفكر فيه في المجال ديال تبليغ الواجب الدعوي. تبليغ الدين الى الناس. المشكل اللول هو التدين ديال الناس. كيفاش الناس يكونوا متدينين كيفاش الناس يكونوا صالحين في دينهم
وباش يكونوا الناس صالحين في دينهم اذن خاص يفكر شنو هو العمود الفقري ديال الدين لي كيتسمى يمكنا نسميوه مؤشر كيما كيعبرو بالفرنسية يعني واحد العلامة مادية الى هي بانت لك موجودة كتعرف بان الدنيا بخير شفتها مكيناش كتعرف بان الدنيا خطر
يعني هداك المؤشر رقم واحد يعني مجموعة ديال المؤشرات ولكن بالأولويات كاين عندو رقم واحد وكاين ديال رقم تنين رقم واحد لي خصنا نبداو به لي هو ديال الدين والأساس ديال الإسلام
الا شفتو في الانسان كظن بخير شفتو غايب فيه كتخاف منو هذا بإجماع السلف والخلف من علماء الأمة وصالحيها والأواخر وبتواتر نصوص القرآن الكريم طبعا والسنة النبوية هاد المؤشر رقم واحد هو الصلاة
الموعظة اذن ديال الصلاة لا يجوز لاي مؤمن ان يجهلها ماشي يا ودي نقول اودي المومن راه زعما خصو غير يكون هو كيصلي مزيان وكان لا يجب انا كنقول يجب عليه ماشي لخاطرو انه يتقن موعظة في الصلاة خصو يعرف يتكلم في موضوع ديال الصلاة
خصو يتكلم مع وليداتو مع الزوجة ديالو مع الإخوان ديالو الأخوات ديالو مع الأقارب ديالو لي كيزوروه وكيزورهم مع الأصدقاء ديالو ضروري الموضوع ديال الصلاة خصك تكون تعرف تكلم فيه. تكون اش بغيت تكون فالحرفة ديالك. ايلا كنت متلا عندك واحد المهنة معينة او طلبنا لك تعطينا تعريف بديك المهنة. غادي تعرف تعطينا واحد الخلاصة
الانسان اللي فشي وظيفة او شي حرفة كيمكن لو يعطي واحد المعلومات حول ديك الحرفة ديالو باختصار عاد دابا سمعنا الاخ المسجل قبل قليل عطينا معلومات حول التسجيل لأنه هاديك الصنعة ديالو كذلك اي واحد الصلاة هي الصناعة ديال المسلم الصنعة ديال المسلم بصفتو مسلم هي الصلاة هذا
علم مشترك فيه واحد الحد ادنى خصو يكون كل واحد كيعرفو لأنك نتا كتصلي واجب عليك تعرف اش هو لي كيهمك فصلاتك اذن بما انه يجب عليك تعرف اشنو كيهمك صلاتك راه كذلك واجب عليك تعرف كيفاش دير تبلغ الصلاة ديالك للاخرين هذا شيء مقطوع به في الدين يجب على المسلم ان
ويتقن كلمات مهما قلت في الصلاة اذن الموعظة ديال الصلاة مبنية على جوج ديال الامور الأمر اللول آيات من القرآن. الأمر الثاني احاديث من السنة النبوية عندنا جوج ديال القضايا كبيرة واساسية لي خصنا نركزو عليها فالموعضات ديالنا ديال السهر جوج ديال النقط فكرتان قضيتان جوج ديال الحاجات لي تبغي تكلم
الصلاة استحضر فبالك بأن خصك تقول هادي وتقول هادي واحد جوج ديال المسائل المسألة اللولة خصك تقول وتعرف تكلم فكون الصلاة هي الركن الاساس ديال الاسلام الإسلام عندو خمسة دالاركان شهادة ان لا اله الا الله وان محمد رسول الله واقام الصلاة وايتاء الزكاة وصوم رمضان وحج البيت لمن استطاع اليه سبيلا
الشهادة والصلاة والصيام والزكاة والحج للي يقدر عليه خمسة ديال الحاجات هذا هو الإسلام بني الإسلام على خمس كما في حديث النبي عليه الصلاة والسلام الذي روته عائشة. هاد الحديث هذا يعني المعنى ديالو متواتر. اش معنى المتواتر؟ يعني اللي مقطوع به ما فيه شاي فوق صحيح. كنقولو حديث صحيح. هادي درجة
يفوق الصحيح بمعنى انه المسلمين كاملين كيعرفوه. توارثوه ابا عن جد. هادي حقيقة كبيرة من حقائق الدين الى جيت لأي واحد من المسلمين وسولتو على القرآن تقولو اش هو القرآن؟ يقولك هو كتاب الله
القرآن هو كتاب الله كلشي الناس كيعرفو القرآن هو كتاب الله كذلك الصلاة هادي من الحقائق الكبرى ان الصلاة هي العمود الفقري ديال الدين هي السارية لي مبني عليها البني ديال الإسلام
السريان الرئيسية اذن هادي الفكرة اللولة هو الركن الأساس ديال الإسلام هي الصلاة غادي نرجعو للتفصيل فهاد المسألة القضية التانية لي خصنا نداكرو عليها ايضا هي ان الصلاة وقت مرتبطة بالوقت كفى جوج حاجات الا استطعت تبلغ هاد جوج ديال الامور للناس او لمن استطعت من الناس فقد قمت
بواجبك واديت ما عليك درت الواجب ديالك واديت داكشي اللي عليك اما كون الصلاة هي ركن من اركان الاسلام بل هي الركن الاساس من اركان الاسلام فهذا كنستافدوه من كتاب الله عز وجل
ومن السنة النبوية يكفي انك تحفظ اية وحدة من القرآن فهاد القضية وحديت واحد من السنة النبوية الآية شوف اللي جاتك ساهلة ونذكر لكم بعض الآيات يمكن لنا مثلا نعتمد قول الله عز وجل الف لام ميم ذلك الكتاب لا ريب فيه هدى للمتقين الذين يؤمنون بالغيب
ويقيمون الصلاة ومما رزقناهم ينفقون. فجاء الإقامة ديال الصلاة مباشرة بعد الإيمان بالغيب. الذين يؤمنون بالغيب يقيمون الصلاة. الإيمان بالغيب والعقيدة ديال الإسلام. هو العقيدة كلها ديال الإسلام هي الإيمان بالغيب. اش هو الإيمان؟ ان تؤمن بالله وملائكته
وكتبه ورسله واليوم الاخر والقدر خيره وشره حلوه ومره ستة هذا هو الايمان كل هذا الامر هذا غيب مكيناش شي حاجة اللي كتشاف بالعين فهادشي كامل غيب الايمان بالله غيب لا تدركه الابصار وهو يدرك البصر سبحانه وتعالى
الملائكة غيب ان تؤمن بالله وملائكته. كتبه ورسله شي واحد يتهم يقول ايوا الكتاب راه كنشوفوه قدامنا ها القرآن. والتوراة كانوا الانجيل لا الحقيقة ديال الكتاب والحقيقة ديال الرسول شنو هي؟ ماشي داك بنادم اللي هو رسول او الكتاب اللي هو هاد المصحف فالوراق الكتاب والرسول كلاهما
مبني على ظاهرة الوحي. اش قيمة الرسول؟ قيمتو كينزل عليه الوحي. واش القيمة ديال القرآن؟ كونو نزل من عند الله تعالى. شكون اللي عمرو شاف الواحد غيب مطلق. الصحابة اللي جالسين مع النبي صلى الله عليه وسلم جالسين حداه كينزل عليه القرآن وما كيسيقو خبر. غيب مطلق. اما الأمور الأخرى البقية
الإيمان باليوم الأخير بالقدر داكشي لي غادي يجي غيبول مطلق اذن العقيدة كلها غيب الذين يؤمنون بالغيب يعني العقيدة الاسلامية من بعد العقيدة الاسلامية غير تآمن اول خدمة خصك طبقها ويقيموا للصلاة مباشرة جات بعد
الإيمان بالغيب وتوارد الأمر بالصلاة في القرآن مرات عديدة واحد العدد كثير ديال المرات اقيموا الصلاة اقيموا الصلاة اقيموا الصلاة الذين يقيمون الصلاة يعني والمقيمين الصلاة يعني كثير جدا فإذا القرآن جعل الصلاة هي
العملي الأول بعد الإيمان. كذلك السنة النبوية. يمكن لك تاخد واحد الطريف من حديث جبريل عليه السلام ولا حديث عائشة. حديث جبريل الحديث اللي مشهورة القصة ديالو نزل سيدنا جبريل كيسول سيدنا محمد عليه الصلاة والسلام وعليهما السلام يقولو يا محمد اخبرني عن الاسلام قال الاسلام واشهد ان لا
لا اله الا الله وتقيم الصلاة وتؤتي الزكاة وتصوم رمضان وتحج البيت ان استطعت اليه سبيلا اولا الحديث ديال عائشة في رواية عن النبي صلى الله عليه وسلم هو الكلام ديالو
النبي صلى الله عليه وسلم ولكن عائشة رواته بني الاسلام على خمس يعني الاسلام مبني على خمسة السواري شهادة ان لا اله الا الله واقام الصلاة وايتاء الزكاة صوم رمضان وحج البيت لمن استطاع اليه سبيلا
خديت هاد الحديد ولا الحديد لاخر المهم عندنا خمسة د الاركان وخا متحفظوش اللفظ ديالو غير عقل على المعنى ديالو المهم هي خمسة خمسة مكاينش لي يتلف ليه الشهادة والصلاة والزكاة
الصيام والحج اذن هاد الكلام كلو غير مقدمات كيمكن لك ضرب عليه كامل يعني نتا مغاديش تقولو للناس لي كيهمك نتا تعرفو اش غادي تقول للناس اش هو العمل لي خصو يقوم
في الدين ديالك غادي تبلغو يكفي انك توصل ليهم بأن الإسلام فيه خمسة د الأركان وبأن الركن رقم واحد لي هو عمل خدام ديما هو الصلاة. وشد هاديك الأركان كلها دوزها بين يديك وعرضها على الناس. الشهادة شحال مطلوبة مننا من مرة نقولوها؟ مرة وحدة. يكفي
في ان تقول مرة واحدة في حياتك عمرك كامل اشهد ان لا اله الا الله وان محمدا رسول الله فتكون مسلما هادي لي كان كافر وبغا يدخل واحد النصراني ولا يهودي ولا مجوسي او لا دين له بغا يسلم يكفي المرة اللولة كينطق بالشهادة مبقاتش واجبة عليه بعد ذلك الى بغا يزيدك يزيد النافلة كتولي ذكر
هذا ذكر. كما قال النبي عليه الصلاة والسلام جددوا ايمانكم. قيل وكيف نجدد ايماننا يا رسول الله؟ قال قولوا لا اله الا الله او كما قال عليه الصلاة والسلام فإذا الشهادة مطلوبة من نوع وحدة في العمر اما حنا المسلمين راه كنبتو بها ممطلوباش منك يعني ملي تكبر ودير عقلك يعني
كيما بديت تصلي خصك تبدا دير الشهادة او خصك تشهد باش تدخل الاسلام لا المسلم ولد المسلمين داخل للشهادة ملي كيتزاد من كرش مو كل مولود يولد على فطرة فأبواه يهودانه او ينصرانه او ينجسانه. ويلا مسلمين كيطلع مسلم. ما يحتاجش عاد يسلم. طالع مسلم بإذن الله عز وجل
اذن الشهادة ماشي شي خدمة كثيرة هي يكفي انها كتعتاقدها بالقلب ديالك هانتا مسلم خلي الصلاة خليوها هي التالية لأن عليها الخدمة كنجيو من بعد الصلاة لإيتاء الزكاة اقام الصلاة وإيتاء الزكاة هاد الزكاة هادي هي فريضة محدودة علاش محدودة؟ ماشي المسلمين كاملين
واجبة عليهم واجبة على اللي عندو الفلوس اغنياء واللي ما عندوش ما واجباش عليه ثم هاداك اللي واجبة عليه شحال من مرة واجبة عليه مرة وحدة فالعام من العام للعام عاد كيبدا الزكاة
سمع بانه كاينة اذن هي واحد العبادة لي يعني قليلة الوقوع مكتوقعش بزاف كتوقع فواحد الفئة معينة من الناس لي هوما الاغنياء ملك الانصبة وكتوقع مرة في العام رمضان رمضان شهر واحد في السنة ملي كيفوت مكيتعرفش المسلم مسلم بالصيام لأنه الى الى غادي تعرف المسلم المسلم بالصيام خصك تبقى
نتسنى حتى يجي رمضان باش تعرفوا واش مسلم ولا بالزكا والا معندوش فلوس متعرفوش فإذن لا يعرف المسلم لا بالزكاة ولا بالصيام يعني فالعادة الجارية وفالأيام العادية الحج مرة وحدة فالعمر لمن استطاع اليه سبيلا اللي قادلو ماديا ومعنويا الصحة ديالو ولا فالمال ديالو فإذا كاتبقى
الصلاة اللي هي واحد الواجب مطلوب يدربوا عليه المسلمين من سبع سنين. من سبع سنين الصيام ما واجبشاي ندربو عليه من سبع سنين الصلاة واجب تدرب ولادك عليها من سبع سنين
وتأدبو فعشر سنين والصلاة اللي هي عبادة ديال ربعة وعشرين ساعة على ربعة وعشرين ساعة ماهياشي ديال عام ولا ديال مرة فالعمر ولا ديال شهر ربعة وعشرين ساعة على ربعة وعشرين ساعة الله عز وجل ملي فرض الصلاة اول ما فرضها فرضها خمسين صلاة كيما
الاسراء والمعراج والنبي صلى الله عليه وسلم بقى يطلب ربي عز وجل باش يخففها يخففها يخففها حتى ردهالو فخمسة اذن كل وحدة من هاديك الخمسة كتنوب على عشرة شنو المعنى ديال هاد الكلام؟ المعنى
انه الربعة وعشرين ساعة كل صلاة فديك الربعة وعشرين ساعة كتنوب عالباقي من الوقت حتى كتكمل ربعة وعشرين ساعة على ربعة وعشرين ساعة ولذلك سبحان الله العظيم كتشوف الصلاة موقتة على اوقات
وكتبان لك بأنه المسلم كيتعرف يسلم بالصلاة الى بغيت تعرف المسلم بأنه مسلم تعرفوه بالصلاة. وتعرفو ما مسلمش او ناقص الإسلام ديالو بقلة الصلاة وهذا هو كان المعيار ديال العلماء من زمان
عمر بن عبد العزيز والثروة حتى على عمر بن الخطاب كان كيصيفط للولاة والعمال ديال الأقاليم كيقولهم واعلموا ان خير اعمالكم عندي الصلاة فمن حافظ عليها كان لما سواها احفظ. ومن ضيعها كان ليلة سواها اضيع. مراسلة
داخلية ادارية للعمال كيقولهم بلي راه اهم شي ديروه بالنسبة ليا انا الوصلة ديالكم لي يحافظ على الصلاة ديالو بالنسبة ليا راه كنطمئن راه محافض على كلشي ولا يضيع الصلاة ديالو راه ضيع كلشي ما نبقاش ديك الساعة مطمئن عليه يمكن ياكل اموال الرعية ويظلم عباد الله وحتى علماء الحديث
كيأكدو على الصلاة كيمشيو ياخدو الحديث على شي محديت كيشوفو لو صلاتو هي لولا كيدايرة لقاو صلاتو مزيانة كيجلسو معاه هي ياخدو الحديس ملقاوش صلاتو مزيانة مكيجلسوش باختصار كانت الصلاة عند علماء زمان مؤشر يعني واحد العلامة ديال الصلاح ولا ديال قلة الصلاح كيعولو عليها بزاف لأن هي العلامة الدائمة
ظاهرة دايما لربعة وعشرين ساعة على ربعة وعشرين ساعة وظاهرة باينة ماشي شي حاجة اللي مدسوسة لأن حتى الصيام راه مدسوس شكون اللي سيق لك الخبار نتا فلان راه فاطر ولا صايم
فوسط رمضان كاع ما تسيقلو خضر ولكن الصلاة واحد الحركة باينة باينة ودايمة اذن من هنا كانت الصلاة هي الركن الأساس ديال الدين لأنها الركن اللي باين ودايم عليه قايم الإسلام
فوق الأركان كلها من الشهادة للصيام للزكاة للحج صحيح غتقوليا الشهادة هي العقيدة ايه متفقين ولكن كنتكلمو على ربط الإنسان بالدين ديالو الى غير دار الشهادة وما بقاش كيصلي مشى ما بقى لو امام ويلا كان كيصلي على الدوام الشهادة كتكون مضمونة
ما يمكنش يصلي وهو كافر بالله ما مآمنش. فالصلاة هي بحال داك الوتد اللي كيربط الإنسان بالدين عمرو ما يزيغ وعمرو ما يضيع. ولذلك سيدنا محمد صلى الله عليه وسلم كان كيقول العهد الذي بيننا
وبينهم الصلاة يعني العهد اللي بينا وبين الناس هو الصلاة. العهد الذي بيننا وبينهم الصلاة فمن تركها فقد كفر. يعني اللي ترك الصلاة ماشي راه كفر مية فالمية لا اللي ترك الصلاة راه غادي يمشي للكفر. لأنه بحال ديك الدابة اللي حيدت لو تد. مشات باعت مشات مشات تا طيح فالهاوية
اذن لي قطع الصلاة مشى اخلاق الكفار وقد يكفر بالفعل حتى في عقيدته. اذا من هنا كانت الصلاة هي الركن ديال هي الساقية الكبيرة لي مبني عليها الدين السارية العملية التطبيقية اذن ملي كنوصلو هاد الفكرة كنتاقلو للفكرة التانية لي مرتبطين
حنا قلنا الصلاة هي واحد العمل ديال ربعة وعشرين ساعة على ربعة وعشرين ساعة اي مؤقت فالوقت اذن هو قول الله عز وجل هنا نتاقلو للآية خدم غير بآية وحدة
فهاد القضية وهي قول الله عز وجل ان الصلاة كانت على المومنين كتابا موقوتا ان الصلاة كانت على المومنين كتابا الموقوتة اذا خصنا نخدمو بجوج د الأمور بآية وحديث يدلان على ركنية الصلاة في الإسلام وبآية كدل على الوقت الأساس ديال الصلاة في الإسلام
القضية الثانية هي وقتية الصلاة وارتباطها بالوقت لما قال الله عز وجل ان الصلاة كانت عن المومنين كتابا موقوتا كتابا اي فريضة هذا من عند كتابا ان الصلاة كانت على المومنين كتابا يعني فريضة بحال قول الله عز وجل كتب عليكم
اي فرض عليكم الصيام فكتابا موقوتا اي فريضة مرتبطة بالوقت وارتباط الصلاة بالوقت ماشي بداك المعنى لي كنفهمو في العادة. يعني ان الصلاة خصها تكون فواحد الوقت معين كتر من داكشي
المعنى الحقيقي ديال ارتباط الصلاة بالوقت هو ان الصلاة هي الوقت براسو بل الوقت هو الصلاة. الوقت هو الصلاة نرجعو للصلوات اسميتهم الصلوات الفجر الفجر وقت قبل ما تكون فيه الصلاة كانوا العرب كيقولو الفجر
اللغات الأجنبية عندهم الفجر كيسميوه الأسماء ديالهم الفرنسية ولا بالإنجليزية كلهم الناس عندهم العالم كامل كيعني ان الفجر شنو هو الفجر؟ هو واحد الوقت فلكي فالهوا فالسما فضاء يعني ديك الوقت اللول ديال انبساق الضو اللول
من بعد الليل كيتسمى الفجر. او سمى الله تعالى الصلاة اللولة فجر. سماها باسم الوقت. كان ممكن يتسمى شي سمية اخرى. تقال ليها الصلاة لولى متلا كاين شي حاجة اللي تخيلها فدماغك
ولكن تما وقرآن الفجر ان قرآن الفجر كان مشهودا. سماها فجر وصلنا الظهر ظهر غادي نوريكم علاش تسمات بالأوقات. تسمى الظهر ظهر الظهر من ظهور الظل وزوال الشمس كنقولو الزوال
ولا الظهر الزوال هو لما كتزول الشمس من كبد السماء كاين واحد الوقت كتكون الشمس ملي كطلع كطلع الشمس كطلع من المشرق وكتشد واحد الاتجاه غادية الظل كيكون قابض واحد الاتجاه
حتى كتوصل الوسط يلاه را الأرض لي كدور متافقين ولكن الحركة لي كتبان العين هي الشمس كنتبعو الحركة ديال العين كتوصل الشمس للوسط ديال السما كيموت الظل توقف ما تلقى عندك ظل
كتلقى ضلك لابسك معاك الحيط ما فيه ظل كتقلب الضلة فوسط النهار ما كتلقى فين تضلل. هاد الظل كيكون فاللول الظل ديال النص النهار اللول كي غيكون؟ قبط واحد الاتجاه ديال
معاكس للشروق مع الشمش جاي من الشروق كتزيد الشمش الشمش الشمش كتزيد تزيد تا تقبط الوسط سميتو الوسط ميدي كتشد الوسط كيموت الظل ملي كتبدا تحول الشمش للجهة لخرى كيبدا نص النهار التاني كمل نص نهار اللول ها الوسط كتبدا نص النهار التاني كيتبدل الظل يتعكس
كيقبط الجهة المعاكسة للغروب. وكيتولد الظل الجديد. ملي تولد الظل الجديد كيقولو زالت الشمس من كبد زعما مالت هاهي بغات بقات كتهود كانت كطلع كطلع كطلع توصل للوسط كتبدا تهود اذن ملي كتزول كنقولو ظهر الظل
ها الظهر الظهر من ظهور الظل الجديد كيظهر اش كيظهر الظل الجديد من تما بدا الظهر وقت الظهر كيبدا بوقت ميلاد الظل الجديد. المعاكس للغروب هداك وقت الظهر راه بدا وقت الظهر
فإذا الظهر وقت فلكي كان قبل ما يجي الإسلام العرب كانوا كيقولو الدور لأن هدا كاين فالشمش وكاين فالكرة الأرضية وكاين فالفضا ثم كيمتد الظل كيمتد الظل والشمش كتميل كتميل كتميل والظل كيطوال ملي كيولي الظل قد كل جسم دير واحد
واحد العصا وتوقفها تلقى الظل ديالها ولى قدها بالطول نعبر مثلا واحد الخط هكا كتشوف الظل وتنعسها تلقاها قد الظل قد هاديك المسطرة ولا قد الحيط ولا قد الشجرة كل حاجة الظل ديالها قدها حينما يصبح ظل كل شيء
مثله قد الظل قد الجسم. كمل الظهر. مات الظهر بدا العصر. قيل سمي العصر عصرا لانعصار الوقت ما كيبقى المغرب ديك الساعة غير الحدورة حتى الناس اللي صايمين غير كيفوت العصر ما كيبقى فيهم لا جو لا عطش
بنادم نفسيا نفسيا كيولي بنادم المغرب بحالا جات ولي خدام فشي خدمة ولا فشي ملفات ولا فشي حانوت وودن عليه العصر وماصلاهشاي كيقولها الكليان هاد الكليان ما كيفيق براسو حتى كيدخل عليه للمغرب
معصور عصر كيتزير الوقت كتعرفو كيداد داز غيفوت العصر را المغرب جاية كتجري المغرب راه واضحة مقتول فلكي كتغور فالشمش مشات غروب سميت المغرب المغرب لأن كتغور بالشمش والعشا فالعربية هي الضليما كيقولو العشا المعنى ديالها الضليما زعما الضلام لأن المغرب مافيهاش الضلام
اوروبا خليها تشوف صاحبك ملي ماتبقاش تشوف صاحبك نفرضو نكونو في البادية ماكاين لا بولات لا ضواو ملي يغيب عليك صاحبك عرف ليها العشا بدات وفوقاش كيبدا الظلام ملي كيغيب الشفق الأحمر الشمش اللي دير الضو مشات منين كيجي الضو غير من داك الشعا اللي باقي الآثار ديال الشمس اللي غابت من بينو داك
الشفق الأحمر والأضواء الباهتة لي باقية في الكون كتعطي الأرض الضو. ملي كيغيب هداك الشفاق شفد ذاك الشفق الأحمر كيمشي راه بدات العشا متبقاش بدات العشا هاديك الساعة من تما وهي عشا حتى يأذن الفجر وهي عشا راها الظلام العشا هي الضليما بالعربية يقولو عاشا يعشوب
هي مبقاش كيشوف ضلام عليه الحال مات عشا حتى الماكلة د العشا سمعت عشا يعني كناكلوها في الظلام هذا الاصل ديالها اذن الصلوات الخمس ملي كتأملها تلقاها بأن الأسماء ديالها كلها اوقات
هادشي باش قال الله سبحانه وتعالى ان الصلاة كانت على المومنين كتابا موقوتا وربطها بالوقت وهذا راه شيء مهم جدا ربطها بالوقت لأن القيمة ديال الصلاة الى كيصلي الإنسان يصليها في الوقت. ويلا ما كيصليهاشاي في الوقت تهاونا راه ما عندوش صلاة
علاش ما عندو صلاح لأنه الله سبحانه وتعالى ملي قالك الفجر صلي الفجر ماشي تصلي جوج ركعات وكان لا تصلي بديك الوقت ولله المثل الأعلى شي واحد دار معاك قال لك اودي تجيني في الفجر. نتلاقاو ونقضيو الغرض في الفجر. راه القضية الفلانية ولا البيعة والشرية الفلانية كتكون في الفجر. وانت ما جيت حتى العشرة في النهار
راك جيت يا ودي جيت. ولكن البيعة والشرية مشات في الفجر. يعني ما شديت والو. بحال التران. الى كيقلع مثلا واحد التران في الفجر ونتا ما جيتي فديك الوقت بالضبط ما تلقاش التران
فلذلك لي جا في الوقت راه قبض الصلاة لي مجاش من الوقت راه مقبض والو واخا يمشي يصلي جوج ركعات يصلي عشرين ركعة الفقهاء قالوها اش قالو؟ قالو اودي الصلاة الا صلاها الإنسان في الوقت ديالو
يسميوها اداء كيأدي كيعطي ويلا داز الوقت ديالها كيقولو لها قضاء كيرد الكريدي قضاء يقضي ما فات وعمر القضاء ما كيكون بحال الأداء الأداء دائما افضل من القضاء وكان دايما نمتل فهاد القضية بواحد المتال مزيان نستعملوه باش نعرفو مزيان ارتباط الصلاة بالوقت الصلاة هي الوقت براسو ان الصلاة كانت على المؤمنين كتابا موقوتا
بحال واحد مثلا الى دخل للدار في العشاء وموجدينلو في الدار العشا. واحد الشهيوة من الشهيوات اللي كيعجبوه ياكلهم. ولكن هو كان عيان وضربها بالعصا. ماتعشاش ماكلاش تا جا الصباح ملي جا الصباح عاد لقاه فراسو الصحة والحيوية باش ياكل من بعدما ارتاح وقال لمالين الدار عطيوني داك العشا وجابوهلو وقعد كياكلو مغاديش يتقال اودي راه
تعشى كي كيفطر واخا ديك الماكلة ديال العشا بالضبط هي هي راه باقية حفظها فالتلاجة ولا فاش ما كيفطر لأن قيمة العشاشية هو ديك الضليما مشات الضليما مشا العشا واخا الماكلة باقية مشا العشا وخا صليت جوج ركعات الفجر هي جوج ركعات مزايد ما ناقص بالجهر كدا هداكشي هو هداك ولكن وحدة
الضو وحدة فالضلام ديال الفجر لي ديال الفجر هي لي فجر او ديال العشرة فالنهار سميتها العشرة فالنهار اللهم الا ادا كان لعدر فوق طاقة ابن ادم ففوق لا تلام ولكن العادة لي خص يكون عليها المسلم الغالب ديال الأحوال ديالو هي الوقت
فإذن الصلاة كلها في الإسلام جوج د القضايا نأكد على الصلاة هي السريعة لي معندو صلاة راه معندو والو اول ما يحاسب عليه العبد يوم القيامة الصلاة فان صلحت صلح سائر عمله. وان فسدت فسد سائر عمله. ما كيهمنيش يكون كيدير الخير وكيدير وكيدير وصلاتو ما عندوش. ما عندو والو. عندو غير الريح
الى يدير الخير يدير الخير فراسو هو لول بعدا يصلي مزيان عاد يدير الخير فالناس الصلاة اولا وقبل كل شيء ثم الصلاة وقت. شي لعبة عاود ما عندها حتى معنى بنادم يبقى يجمع الصلوات فالليل ويصلي خمسة ويصلي ديال البارح اليوم الصباح وكيتسالو تلتيام شروينا لي يديرو بعض الناس فإدن الإنسان الداعية
يؤكد على هادو جوج يؤكد على الصلاة بأنها الفريضة الأساس ويأكد على الصلاة بأنها وقت يكفي من كلامنا ما قلت وماشي ضروري هادشي اللي قلت كلو يتقال انا قصدت نفصل شوي زايد شوية الكلام باش نشدو الربع ديالو ولا النص ديالو
ضروري هاد التفاصيل كلنا نقولوها ولكن تاني درب عليها الموعظة لي عندها قيمة كبيرة للناس انا را مانديرش دابا الموعظة عليكم الحمد لله راه الإخوان عارفين ولكن كنعطي المادة العجينة اللي نتوما ديرو منها الموعظة. الموعظة اللي توصل للناس وما تقلش عليهم
هي ديال خمسة دقايق حتى لعشرة دقايق الى طولت كاع خمسة دقايق لعشرة دقايق نتعلمو تكون الموعظة ديالنا مختصرة ومركزة وراه من قلة الفهامة من قلة الصنعة يطول بنادم الكلام في الموعظة بشكل خاص
لأن المعدة فين كديرها؟ شناهي المناسبات ديالها؟ ديال الموعظة بمناسبة نحصرها يا اما كتكون فدار الناس جايين يتعشاو ماشي جايين يسمعو الموعظة ايوا مخصكشاي نتا تقل على عباد الله شحال من واحد معندو غرض بكلامي
تخطف منو شوية باش متقنطوش. لي جا يتعشى طير منو خمسة دقايق تا لعشرة دقايق. مطولش عليه. ها وحدة كيمكن تكون جنازة موعظة المقبرة واش الناس يبقاو جالسين في الشمش وفي تمارة في المقبرة وتشدهم انت ساعة المكانة تما راه ماشي معقول
مقبرة تكلم وخفف يمكن تكون في مسجد كذلك المسجد راه الناس ماشي كيجيو للمسجد يجلسوا كيجيو للمسجد للعبادة راه العبادة كتجيهم بزز للمسجد كتجيبهم اذن الموعظة لما حتى هي ديرها في المسجد تكون مركزة وهكذا سائر المواعظ
كتفاوت حسب الظروف وحسب الأوقات ومن بين القواعد ديال الموعظة اللي كثيرة تتقال للناس ما تحاولش دير الموعظة فواحد المكان اللي فيه الفتنة قلع الفتنة هي اللولة ايلا قديت عاد دير الموعظة بحالاش
لقيت واحد الرباعة ديال السكايرية را مايمكنلكش دير الموعظة وهوما على ديك الحال يلاه تقول كلمة ولا جوج اللي يمكن ترسخ لهم في الذهن كلمة ولا جوج هادشي را ماشي
نقول حرام وكذا وكذا الله يهديكم سير فحالك مديوش الموعظة ديك الساعة او كتلقى الناس مشغولين بشي هم اللي مصدع لهم روسهم فشي قضية او شي بيع او شرا المهم راهم فشي شغل شي خدمة بعدا راها راكبة او انجي دير ديك الساعة موعظة ماشي وقتها
تحرر الوقت ما امكن وهكذا هاد الأمور هادي كلها ان شاء الله الرحمان الرحيم غادي كل مرة يمكن نتكلمو على شيء منها اقول قولي هذا واستغفر الله لي ولكم والسلام عليكم ورحمة الله وبركاته. هادي واحد الأساس مهم جدا قاعدة في الوعظ والإرشاد. نتا ملي كتكون دير موعظة مكتعرفش الموضع شكون لي فيه
كيكون مخلط كيقدر يكون شي شيطان شنو هو الشيطان؟ الشيطان هو لي مباغيكش نتا دير الموعظة ومباغيش الخير يوصل ويطرح عليك سؤال ولا يديرلك واحد الطريقة باش كلفك الأسئلة فيها جوج دالنواع اسئلة تعلمية واسئلة تعجيزية
المسيرة التعليمية خصك تجاوب عليها ما استطعتشاي تمهلو قلنا اودي نسول ولا نقرا ولا نشوف من بعد ونجاوب ويلا استطعت خصك تجاوبو وبين لو يعني السؤال راه مدار الا باش تجاوب
ولكن الى لقيت واحد اللي باغي غير يعني يخسر الجو انت حسب يعني الظروف العامة ديال المكان وحسب النوعية ديال الموضوع الى هو كان واحد الموضوع اللي هو يعني معلوم من الدين بالضرورة بحال
او بحال الخمر مثلا انت كدير مواضع الخمر او واحد بغا يقول لك لا لا راه ما حرامش. ما كاينش شي حاجة اللي كتحرمها وكذا بعض الأحيان كيكونوا شي ناس اللي غرضهم تفلية
يكون هو نيت مبلي بشرب الخمر والعياذ بالله وكيتفلى فبحال هذا اللي قال فيه الله عز وجل وقل لهم في انفسهم قولا بليغا شنو هو القول البليغ؟ كدور فيه وقل لهم في انفسهم قولا بليغا
لأن هذا معلوم من الدين بالضرورة ماشي شي حاجة لي في الدين جزئية ولا كذا بسيطة لا قضايا كبرى هذا شيطان خصك تخنسو ويخنس يديلو الوسيلة باش تسكتو بحال هدا كيكون ساهل التخنز علاش؟ لأنه كينتاحر تا هو مشى لشي حاجة كبيرة والخمر قدها قداش وكيقول حلال هذا خصو العصا
او انه الصلاة بغا يقول لك ماشي واجبة ولا كيدير شي اسلوب باش يميع الجو خصو يتقمع يدور فيه يعني وتردو يعني هو موضوع هو تردو موضوع النيت هو فإذن هذا بصفة عامة ولكن بعض الأحيان كيكون شبهات فالإنسان راه بالتجربة كيقدر يفرق بين الشبهات وبين
بحال هاد النوع ديال البسالات الشبهات كاين بعض الناس اللي كتكون نيت بنادم عندو شبهة تكون عندو شبهة وهاد الشبهات فيه انواع من بينها كيكون بعض الأحيان واحد الدفاع نفسي لا شعوري انا نفسر هاد الكلام دفاع نفسي لا شعوري على الخطأ هو كيكون على خطأ بنادم هو مكيصليش متلا
وخصو يتهرب من الصلاة بعض الاحيان مكيكونش بنادم فايق براسو كيدير هاد الاسلوب هذا ويقول بحال هاد الكلام اللي قال لينا دابا السي الزبير كيحكي لينا على الناس وسمعناه مرارا كيقول لك ايوا اودي هادوك اللي كيصليو كاع
والاخلاق ديالو ما مزياناش وكذا وكذا راه بناقص انا من هاديك الصلاة هو هذا غير واحد الدفاع نفسي على الوضعية ديالو هو لا اقل ولا اكثر راه عارف بان الصلاة واجبة
اذن بحال هذا لي كيكون عندو شبهة وعندو واحد النوع ديال التهرب وضح لو الأمر بعدا نوضح لو الأمر او حطو امام الدليل القاطع. توضيح الأمر ان الصلاة ماشي الوظيفة ديالها هي تحسين اخلاق الناس. ان الصلاة تنهى عن الفحشاء والمنكر
هادي اية لا تفيد الحصر شنو المعنى ديال هاد الكلام؟ يعني ماشي يعني الصلاة راه جات غير باش تصحح اخلاق الناس جات باش تصحح اخلاق الناس ايه تمشي غير هادي
اصلا واولا وقبل كل شيء الصلاة جات باش نعبدو بها الله تعالى. بغض النظر عن الأخلاق قبل الاخلاق الخضوع لله ماشي هي الصلاة اش كديرو في الصلاة؟ ركوع وسجود واش فيها هي البيع والشرا؟ فيها اخلاق الناس هي
هي فيها خضوع لله وما خلقت الجن والانس الا ليعبدون هادي المهمة الأساسية ديال الإنسان في الأرض باش يعبد الله تعالى والصلاة هي رقم واحد في العبادات بالإطلاق التام. كاين شي عبادة لي فوق منها كاع
من الصلاة اول ما يحاسب عليه العبد يوم القيامة الصلاة بزز مني وبزز منك هذا واجب ديال الخضوع لرب العالمين واجب ديال الخضوع لرب العالمين والذي لا يعصي متمرد على الله
يفهم بنادم هاد الحقيقة متمرد متمرد يعني داير لي عصيان كيما نقولو العصيان المدني والعصيان العسكري يجي شي واحد يعني جندي تعطاه الأمر لكوماندار عطاه الأمر ومبغاش يطبق راه كيقتلوه اعدام مكاينش اللعب التمرد العسكري
العصيان العسكري والعصيان المدني ولي الشعوب كتولي دير مظاهرات ضد الدولة هاد التمرد راه كيديرو بنادم العبد على رب العالمين. اش باغي قضية واعرة. ايوا بعدا هادي كنصفيوها عاد نجيو للأخلاق ديك الساعة
الأخلاق واش نتا غتحاسب على اخلاق هداك المصلي؟ الى كيصليو اخلاقو خاسرة منو لمولاه لا تكلف الا نفسك ان لا تزر وازرة وزر اخرى انا ما غاديش نتحاسب به ولا هو يتحاسب بيا كل واحد بينو وبين مولاه ثم واش انت حسبت الناس في الجامع
كلهم ودوزتهم بالواحد بالواحد ان كاع اللي كيصلي اخلاقو خاسرة هذا واحد النوع ديال التصور يعني بالسين يعني كطلع فوق السور على الغيب كتعرف واحد ولا جوج ولا ثلاثة خاسرين الأخلاق ديالهم مشي مع انت كاع لي كيصلي خاسرة الأخلاق ديالو حرام عليك هذا راه تهمة لعباد الله
التهمة للمومنين لأن اللي كيحافظ على الصلاة ديالو راه لاباس عليه راه بخير عليه اذن لي كيصلي وكياكل ديال الناس ويدير ويدير هداك راه كيحرق راسو ولكن نتا معليكش بيه
ما دارتش الصلاة باش نقلدو فلان ولا فلان كنقلدو رسول الله صلى الله عليه وسلم صافي ثم هذا واجب بغض النظر على هادشي كلو واجب عليا وعليك وعلى الاخر والاخر
تلقاه بغا يتعنتت هاديك الساعة دور فيه فعلا. ملي غير تحس بيه بلي راه هادا باغي يعاود من داك النوع لاخر يعني المواضيع الكبيرة راه ساهل تزير فيها بنادم فين كتوحل في الأمور لي استنباطية. يعني اجتهاد فتوى. هاديك يمكن بدا يرد عليك الى مكانش شي واحد لي متفقه ولا هدا كتوحل معاه
ولكن هادو هاد الأمور هادي متوحل معاها بسيطة بسيطة كيمكن لك طرفو بالكلام يجي يقولي الخمر ماشي حرام بدا يقولي الزنا حلال ولا يقولي هداك يكفي ان تفضحو للناس صافي كيتهنى عليه
اش كيقول هذا باركا ماتزيدوش كاع فلذلك فعلا يعني الإنسان كيقدر في الموعظة يتفاجأ ببعض الأسئلة السيئة محرجة يعني الغرض ديالها الفتنة او بعض الشبهات يعني بنادم كتلقاه مخربق فمخو هادوك هوما الشبهات عدو شبه تالف فكادلو الحساب هو اللول
ثم حطوا امام الأمر الواقع اقول قولي هذا واستغفر الله لي ولكم والسلام عليكم ورحمة الله وبركاته. ودوما يتجدد اللقاء بمشيئة